Almoez Ali

Almoez Ali Zaynalabedeen Mohamed Abdulla ((;) 1996-yil 19-avgustda tugʻilgan) — professional futbolchi, Qatar Stars ligasining „Al-Duhail“ jamoasida hujumchi sifatida oʻynaydi. Sudanda tugʻilgan, Qatar terma jamoasi aʼzosi.

Ali 2019-yilgi Osiyo Kubogida gʻolib chiqqan Qatar terma jamoasi aʼzosi boʻlib, turnirda toʻqqizta gol urdi va u Osiyo Kubogida eng koʻp gol urgan futbolchi sifatida rekord oʻrnatdi.

Jamoalardagi faoliyati 
Ali Sudanda tugʻilgan va bolaligida Qatarga koʻchib oʻtgan. Uning onasi asli sudanlik. U 7 yoshida Al-Mesaimeer jamoasida oʻynashni boshladi, keyin Aspire akademiyasiga oʻtdi va Lekhwiya SCda yoshlar jamoasida oʻynadi. U 2015-yilda Belgiyaning „Eupen“ klubida ham oʻynagan.

2015-yil iyul oyida Ali Avstriyaning LASK jamoasi safiga qoʻshildi. Uning ligadagi birinchi va yagona goli 2015-yilning 27-noyabrida Floridsdorfer AC darvozasiga kiritilgan. 2016-yil yanvar oyida u klubni tark etdi va Ispaniyaning Segunda B diviziyasida oʻynaydigan „Cultural Leonesa“ jamoasiga qoʻshildi. 2016-yilning 3-aprelida Arandina ustidan uning jamoasi 1:0 hisobida gʻalaba qozonib, ushbu oʻyinda Ali oʻzining birinchi golini urdi.

Ali 2016-17-yilgi mavsumda oʻzining sobiq klubi Lekhwiya SCga qoʻshildi. U klubdagi ilk golini 2016-yilning 27-sentyabrida Muaitherga qarshi oʻyinda (5:4) kiritdi. U 25 oʻyinda maydonga tushdi va 8 gol urdi, shuningdek, 8 golga assistentlik qildi va mavsumning eng yaxshi 23 yoshgacha boʻlgan futbolchilar oʻrtasida taqdirlandi.

Keyingi mavsumda Almoez Ali Al Duhailning aʼzosiga aylandi, chunki uning sobiq klubi El Jaish bilan birlashtirildi.

Terma jamoadagi faoliyat 
Almoez Ali 2013-yil dekabr oyida Bahraynga qarshi oʻrtoqlik oʻyinida terma jamoasidagi ilk uchrashuvini oʻtkazgan. Oʻyin norasmiy boʻlganligi sabab FIFA tomonidan tan olinmagan.

2014-yilda Almoez Ali Qatar U19 terma jamoasi tarkibida 2014-yilgi Osiyo U-19 chempionatida gʻolib chiqdi. 2015-yilda u Qatar U-20 terma jamoasining 2015-yilgi FIFA U-20 Jahon chempionatida ishtirok etgan. U guruh bosqichining uchta oʻyinida maydonga tushdi.

2019-yilgi Osiyo kubogi 

U 2019-yilgi Osiyo Kubogida Qatar terma jamoasiga jalb etildi. U jamoasining birinchi guruh bosqichida Livanga qarshi oʻyinida raqib darvozasini ishgʻol qildi. Shimoliy Koreyaga qarshi navbatdagi oʻyinda u 51-daqiqagacha toʻrtta gol urdi. Ali 1996-yilgi Osiyo chempionatida Janubiy Koreyaga qarshi oʻyinda 23 daqiqada toʻrtta gol urgan eronlik Ali Daeidan keyin toʻrtta gol kiritilgan ikkinchi eng yaxshi natijani qayd etdi.

Keyingi oʻyinda Saudiya Arabistoniga qarshi oʻyinda ikkita gol urganidan soʻng musobaqadagi gollari sonini yettitaga yetkazdi. Shu tariqa, u Osiyo kubogi guruh bosqichida eronlik Ali Daei, janubiy koreyalik Choy Sun Xo va yaponiyalik Naoxiro Takahara bilan birga rekord oʻrnatib, eng yaxshi toʻpurarga aylandi.

Copa Amerika 2019 
2019-yil 16-iyun kuni Ali Amerika kubogi 2019 turnirida Qatarning Paragvayga qarshi oʻyinida (2:2) gol urdi.

2021 CONCACAF Gold Cup 
Ali 2021-yilgi CONCACAF Gold Cupda Qatar terma jamoasi tarkibiga kiritilgan edi. U musobaqada toʻrtta gol kiritib, eng yaxshi toʻpurar sovrinini qoʻlga kiritdi.

Faoliyatidagi statistikasi

Yutuqlari 
Al-Duhail

 Qatar Stars Ligasi: 2016-17, 2017-18, 2019-20
 Qatar amiri kubogi: 2018, 2019
 Qatar kubogi: 2018
 Shayx Jassim kubogi: 2016-yil

Qatar U19

 U-19 Osiyo chempionati: 2014-yil

Qatar

 OFK Osiyo Kubogi: 2019
 WAFF chempionati: 2014-yil

Shaxsiy sovrinlari 
 U-23 Osiyo chempionatining eng yaxshi toʻpurari: 2018-yil
 Osiyo Kubogining eng yaxshi toʻpurari: 2019-yil
 Osiyo Kubogining eng yaxshi futbolchisi: 2019-yil
 OFK Osiyo kubogi turnirining eng yaxshi oʻyinchisi: 2019
 IFFHS OFK 2011—2020-yilgi oʻn yillikning eng yaxshi futbolchisi
 CONCACAF Gold Cup oltin butsa sohibi: 2021
 CONCACAF Gold Cup ramziy jamoa aʼzosi: 2021

Manbalar 

Yashayotgan insonlar
1996-yilda tugʻilganlar